Belak den Forviste

Belak den Forviste
Navn: Belak den Forviste Yrke: Druide (Forvist) Rase: Mennekse Øyne: Mørkebrune med sorte årer Hår: Albuelangt, ravnesvart Hudfarge: Blek, rynkete og skitten Høyde: 5’7’’ eller 176 cm Vekt: 176 lb eller 80 kg Status: Død

Bakgrunn
Belak den Forviste var en druide med store ambisjoner som til slutt gjorde han gal og korrupt. Han ønsket å skape planter som kunne overleve under jordens overflate, uten sollys. Med et nærmest manisk behov for å skape resultater, gikk Belak til verks med ulovlig eksperimentering. Belaks sinn og ambisjoner ble korrupt av hans mani, og han ønsket ikke å gi seg. Dermed ble Belak forvist fra druidene og fikk dermed tittelen "den Forviste".

I ettertid fikk Belak kontakt med en mektig entitet gjennom meditasjon og drømmer. Denne entitet viste seg å være en underjordisk plante, Gulthias Treet. For omtrent fjorten år siden kom Belak til Gulthias Treet, som lå dypt i jorden, under en eldgammel festning. Her pleiet han treet og eksperimenterte med å skape planter som ikke trengte sollys. Det ble også eksperimentert med å skape plante-hybrider og varskapninger. Belak hadde også en kjempeflaggermus som kjæredyr som het Kulket.

For noen år siden annkom en gruppe med kobolder til festningen, til bry for Belak. Ved å temme og bruke underjordiske skapninger og fortets gamle feller, stoppet Belak forstyrrelser fra koboldene. Da en goblinstamme trengte seg ned i festningen for to år siden, inngikk druiden et samarbeid med deres leder for felles beskyttelse. Ved å eksperimentere på goblinene, begynte Belak sakte å kontrollere noen av stammens krigere. Han brukte også goblinene til å spre frø fra Gulthias Treet til nærmeste by, Eikebusk, som sakte men sikkert spredte seg utover landet.

Bortgang
For omtrent et år siden, så dro noen lokale eventyrere fra Eikebusk sammen med en hellig ridder for å fjerne trusselen i Den Solløse Festningen. Da de aldri vendte tilbake, reiste en sammensatt gruppe erfarne eventyrere, som bekjempet ondskapen i festningen. Denne gruppen eventyrere drepte Belak den Forviste og ødela Gulhias Treet.